Diari Oficial de la Generalitat Valenciana


Sumari del DOGV 9101, del 07-06-2021 (2021/5746)

RESOLUCIÓ de 13 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Joaquina Águeda Jorcano Ibáñez per la Generalitat..
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5746


Data del document
:   13-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

 Descriptors 

:   * Conselleria d'Hisenda i Model Econòmic

RESOLUCIÓ de 13 de maig de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de Joaquina Águeda Jorcano Ibáñez per la Generalitat.. [2021/5746]  
Antecedents de fet  
Mitjançant un escrit de la Delegació d'Economia i Hisenda de la Comunitat Valenciana, es va traslladar a aquesta conselleria la documentació presentada per l'Ajuntament d'Alaquás en què comunica la defunció, el 18 d'agost de 2000, sense hereus, de Joaquina Águeda Jorcano Ibáñez, amb DNI \*\*\*\*154\*\*.  
  
Amb data 17 d'abril de 2018, el director general de Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus de l'abintestada previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 9 de novembre de 2018, el director general del Sector Públic, Model Econòmic i Patrimoni va signar una resolució d'incoació de l'expedient de declaració administrativa d'hereus de la causant abintestada a dalt indicada, que es va publicar en el DOGV de 27 de desembre de 2018 i es va exposar en el tauler d'edictes de l'Ajuntament d'Alaquàs pel termini d'un mes.  
Amb data 30 de juny de 2020, la directora general de Sector Públic i Patrimoni va dictar una resolució de terminació de l'expedient de declaració administrativa d'hereus de l'abintestada i acceptació de l'herència de Joaquina Águeda Jorcano Ibáñez.  
Sol·licitada la inscripció a nom de la Generalitat Valenciana dels immobles de què fora titular la finada en el Registre de la Propietat d'Aldaia, amb data 28 d'octubre de 2020 el citat registre acorda suspendre la inscripció per caducitat del procediment.  
Amb data 4 de novembre de 2020, es dicta Resolució de la Direcció General del Sector Públic i Patrimoni per la qual es declara la caducitat del procediment iniciat, en relació amb l'herència intestada de Joaquina Águeda Jorcano Ibáñez.  
Amb data 9 de novembre de 2020, es dicta un nou acord d'incoació, publicat en el DOGV de 24 de novembre de 2020, i exposat en els taulers d'anuncis de l'Ajuntament de València del 16 de novembre al 17 de desembre de 2020 i en el d'Alaquàs del 2 de març al 6 d'abril del 2021.  
  
Amb data 26 d'abril de 2021 es dona trasllat a l'Advocacia General de la Generalitat de la proposta de terminació de l'expedient i acceptació de l'herència, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Fonaments de dret  
En compliment del que es preveu en l'article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, correspon la terminació de l'expedient per a la declaració d'herència intestada per part de la Generalitat respecte d'aquesta herència.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar l'expedient de declaració administrativa de l'herència intestada de Joaquina Águeda Jorcano Ibáñez i adjudicar els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de Joaquina Águeda Jorcano Ibáñez, a benefici d'inventari, integrada pels següents béns:  
Vivenda en planta baixa, situada en l'av. Blasco Ibáñez, núm. 80, d'Alaquàs, inscrita en el Registre de la Propietat d'Aldaia, finca núm. 15704, codi registral únic: 12740953339374, tom 2398, llibre 236, foli 161. Referència cadastral: 1953045RE8860X3767OM.  
Respecte a possibles béns mobles i altres drets de la difunta, no han sigut localitzats.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
  
Cinqué  
Procedir a l'aprovació, previ informe de la Intervenció Delegada, del compte general de liquidació de l'abintestada en el qual s'integrarà la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 13 de maig de 2021.- La directora general del Sector Públic i Patrimoni: Isabel Castelló García.